অসমৰ বিভিন্ন ডিটে'নচন কেম্পত থকা ৫২গৰাকী বাংলাদেশী নাগৰিকক বিতাৰণৰ বাবে শেহতীয়াকৈ বাংলাদেশ চৰকাৰে ভ্ৰমণ নথি দিছে।
লোককেইজনৰ জাতীয়তা পৰীক্ষাৰ পিছ্ত বাংলাদেশ চৰকাৰে এই পদক্ষেপ লোৱা বুলি ৰিপুন বৰাৰ এক প্ৰশ্নৰ উত্তৰত ৰাজ্যসভাত ২৫ জুলাইত জনাইছে কেন্দ্ৰীয় গৃ্হ ৰাজ্য মন্ত্ৰী কিৰেন ৰিজিজুৱে।
'শেহতীয়াকৈ বাংলাদেশ চৰকাৰে অসমৰ বিভিন্ন ডিটে'নচন কেম্পত থকা ৫২গৰাকী বাংলাদেশীৰ জাতীয়তাৰ সত্যাসত্য পৰীক্ষা কৰি বিতাৰণৰ বাবে ভ্ৰমণ নথি দিছিল,' ৰাজ্যসভাত ৰিজিজুৰ বিবৃতি।
ৰিজিজুৱে লগতে জনাই যে যিমান পাৰি সোনকালে এই বাংলাদেশী কেইজনক বিতাৰণ কৰাৰ বাবে যাৱতীয় ব্যৱস্থা ল'বলৈ কেন্দ্ৰই অসম চৰকাৰক আহ্বান জনাইছে।
'এই বাংলাদেশী নাগৰিককেইজনক বিতাৰণৰ ক্ষমতা অসম চৰকাৰৰ গণ্ডীৰ ভিতৰত,' জনালে ৰিজিজুৱে।
বাংলাদেশৰ পৰা অহা অবৈধ অনুপ্ৰৱেশকাৰী সন্দৰ্ভত ৰাজ্যসভাৰ সাংসদ, অসম প্ৰদেশ কংগ্ৰেছৰ সভাপতি ৰিপুন বৰাই উত্থাপন কৰা এটা তাৰকা প্ৰশ্ন (৮২ নং)ৰ প্ৰশ্নৰ উত্তৰত ৰিজিজুৱে এই বিবৃতি আগবঢ়ায়।
কেন্দ্ৰীয় গৃহ ৰাজ্য মন্ত্ৰীগৰাকীয়ে লগতে জনাই যে চৰকাৰী তথ্য অনুসৰি ২০১৬-১৭ চনত অসমৰ বিভিন্ন ডিটেনচন কেম্পৰ পৰা ৩৯গৰাকী বাংলাদেশী নাগৰিকক বিতাৰণ কৰা হৈছে।
কাক ভোট দিলে নৰেন্দ্ৰ মোডীৰ পত্নী যশোদাবেনে?
Oxford English Dictionary: ২০২২ চনৰ 'বছৰটোৰ শব্দ' ঘোষণা কৰিছে অক্সফৰ্ড অভিধানে; শব্দটো কি?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
